Милан изчаква падането на Плевен, за да поднови бойните действия срещу османците. Тази война е успешна за сърбите, които завладяват Ниш и Южното Поморавие. В хода на Берлинския конгрес сръбското правителство затвърждава тези териториални придобивки с помощта на Австро-Унгария пряко волята на Русия. Берлинският договор премахва васалния статут на Сръбското княжество спрямо Османската империя и го превръща в независима държава.